《御园春晓》
清代·弘历

雨后轻烟荡林表，风暄日丽光春晓。繁禽殢蕊未昌昌，洞房曲院殊窈窈。

今年人度去年春，今岁春无去岁人。镜花水月皆常住，三万六千只刹尘。

刹尘常住春风里，昔人今日嗟何似。谁家舞袖袅春长，何处歌声逐风起。

春歌春舞由人恋，昔日今人会相见。试看逸少挈壶觞，永和三日兰亭宴。